

KOHTUMÄÄRUS

|  |  |
| --- | --- |
| **Kohus**  | Harju Maakohus |
| **Kohtunik** | Ants Mailend |
| **Kohtujurist** | Ilona Põld |
| **Määruse tegemise aeg ja koht**  | 04.04.2023, Tallinna kohtumaja |
| **Tsiviilasja number** | 2-22-16877 |
| **Tsiviilasi** | OÜ Maxprofit pankrotiavaldus |
| **Võlgnik** | OÜ Maxprofit (registrikood 14051751) |
| **Pankrotihaldur** | Toomas Saarma (isikukood 36405162725) |
| **Menetluse liik** | Kirjalik menetlus |

**RESOLUTSIOON**

1. **Lõpetada OÜ Maxprofit pankrotimenetlus raugemise tõttu.**
2. **Kustutada äriregistrist OÜ Maxprofit.**
3. **Määrata pankrotihalduri Toomas Saarma tasuks 1740 eurot ning määrata tasumine riigi vahenditest pankrotihalduri büroole OÜ Haldur (registrikood 12390130) arvelduskontole nr EE452200221056487870.**
4. **Vabastada pankrotihaldur Toomas Saarma tema kohustustest OÜ Maxprofit pankrotimenetluses.**
5. **Määrata OÜ Maxprofit dokumendi hoidjaks Yevhen Shmatkov (isikukood 39006030333).**
6. **Teade pankrotimenetluse raugemise kohta avaldada väljaandes Ametlikud Teadaanded.**
7. **Edastada määrus Tartu Maakohtu registriosakonnale ja Konkurentsiametile.**

**Edasikaebamise kord**

Määruse peale on õigus esitada määruskaebus Tallinna Ringkonnakohtule Harju Maakohtu kaudu 15 päeva jooksul määruse kättesaamisest.

**Asjaolud ja kohtumääruse põhjendused**

1. Harju Maakohtu menetluses on avaliku uurimisena algatatud OÜ Maxprofit pankrotimenetlus. Kohus nimetas pankrotihalduriks Toomas Saarma (dtl 128).
2. Maksejõuetuse teenistus esitas 24.03.2023 kohtule taotluse lõpetada avaliku uurimisena läbiviidav pankrotimenetlus PankrS § 19213 lg 2 alusel, kuna menetluses puudub avalik huvi ning pankrotimenetluse jätkamine on perspektiivitu ja otstarbetu (dtl 138).

Maksejõuetuse teenistus võib kohtult taotleda pankrotimenetluses avaliku uurimise lõpetamist, kui puudub võlgniku maksejõuetusega kaasnev avalik huvi (PankrS § 19211 lg-s 2 ja § 19213 lg 2).

1. Haldur esitas 27.03.2023 lõpparuande ja taotluse lõpetada OÜ Maxprofit pankrotimenetlus (dtl 144-169).

Pankrotiseaduse (PankrS) § 158 lg 4 kohaselt pärast haldurilt aruande saamist lõpetab kohus halduri ettepanekul pankrotimenetluse raugemise tõttu, kui kohus tuvastab, et pankrotivarast ei jätku massikohustuste ja pankrotimenetluse kulude katteks vajalike väljamaksete tegemiseks.

1. Kohus tuvastas, et OÜ Maxprofit pankrotivarast ei jätku massikohustuste ja pankrotimenetlusekulude katteks vajalike väljamaksete tegemiseks. Pankrotimenetluse lõpetamist on taotlenud ka maksejõuetuse teenistus.
2. Kohus lõpetab pankrotihalduri ettepanekul ja maksejõuetuse teenistuse taotlusel PankrS § 158 lg 4 alusel OÜ Maxprofit pankrotimenetluse raugemise tõttu. Eeltooduga loetakse juriidilisest isikust võlgnik lõpetatuks ning registriosakonnal tuleb kustutada võlgnik registrist.
3. Kohus vabastab võlgniku pankrotimenetluses pankrotihalduri tema kohustustest (PankrS § 165 lg 3).
4. Kohus määrab pankrotihalduri nimetatud isiku Yevhen Shmatko võlgniku dokumentide hoidjaks pärast võlgniku registrist kustutamist (dtl 151).
5. Pankrotimenetluse lõpetamise ajaks ei ole nõuete kaitsmist toimunud. Teada on järgmised nõuded, mille ulatuses ei ole võlausaldajatele raha välja makstud:

|  |  |
| --- | --- |
| Võlausaldaja | Nõude suurus |
| Kohtutäitur Kristiina Feinman | 1278 eurot |
| Yevhen Shmatkov | 3939,55 eurot |

1. Pankrotihaldur palub määrata oma ülesannete täitmise tasuks 10 tunni eest 1450 eurot, millele lisandub käibemaks. Haldur palub tasu kanda büroole mille kaudu ta tegutseb.

Kohus leiab, et halduri tasutaotlus kuulub rahuldamisele. Halduri tasu vastab tehtud töö mahule, keerukusele, kui ka halduri kvalifikatsioonile. Halduri tunnitasu (145 eurot) ei ületa PankrS § 23 lg 3 kohast piirmäära (1/5 töötasu alammäärast). Pankrothaldurile kuulub välja maksmisele tasu taotletud suuruses. Kohus määrab ajutise halduri tasu ja hüvitatavate kulutuste tasumise resolutsioonis näidatud büroole, mille kaudu ajutine haldur tegutseb. Kuivõrd büroo on käibemaksukohustuslane, siis lisandub halduri tasule käibemaks (PankrS § 65 lg 11) 290 eurot, kokku halduri tasu koos käibemaksuga on 1740 eurot.

Pankrotimenetluse läbiviimisel avaliku uurimisena tekkinud kulud kantakse Konkurentsiameti eelarves maksejõuetuse teenistusele ettenähtud vahenditest (PankrS § 1927 lg 1).

1. Kohus avaldab teate pankrotimenetluse lõpetamise kohta väljaandes Ametlikud Teadaanded (PankrS § 163 lg 7).
2. Kohus edastab määruse Konkurentsiametile ja PankrS § 39 lg 1 alusel Tartu Maakohtu registriosakonnale.

(allkirjastatud digitaalselt)

Ants Mailend

kohtunik